C 100/110
EL
Επίσημη Εφημερίδα της Ευρωπαϊκής Ένωσης
16.3.2023
3.15.
Οι υπηρεσίες διαχείρισης περιουσιακών στοιχείων θα είναι ειδικευμένα όργανα που συστήνονται ή ορίζονται σε κάθε κράτος μέλος για να μεριμνούν για την αποτελεσματική διαχείριση των δεσμευμένων και δημευθέντων περιουσιακών στοιχείων και να συνεργάζονται με άλλες αρμόδιες αρχές που είναι υπεύθυνες για την ανίχνευση, τον εντοπισμό, τη δέσμευση, τη δήμευση και τη διαχείριση είτε σε εθνικό επίπεδο είτε σε διακρατικές υποθέσεις.
Η προτεινόμενη οδηγία είναι πιο ακριβής όσον αφορά τον καθορισμό των ρόλων και των καθηκόντων των υπηρεσιών και παρέχει μεγαλύτερη σαφήνεια στα κράτη μέλη όσον αφορά τον καθορισμό των υποδομών ανάκτησης περιουσιακών στοιχείων.
3.16. Η διάθεση ή η επιστροφή περιουσιακών στοιχείων σε διασυνοριακές διαδικασίες θα πρέπει να υπόκειται σε συμφωνίες καταμερισμού περιουσιακών στοιχείων που υπογράφονται από τα οικεία κράτη μέλη.
Τα εθνικά συστήματα μπορεί να διαφέρουν σημαντικά ως προς το είδος των αρχών και των διαδικασιών που απαιτούνται για τη σύναψη τέτοιων συμφωνιών.
Η προτεινόμενη οδηγία δεν περιλαμβάνει ειδικές διατάξεις για το θέμα αυτό.
Ως εκ τούτου, θα πρέπει να παρέχει ρητά τις σχετικές αρμοδιότητες στις υπηρεσίες ανάκτησης και διαχείρισης περιουσιακών στοιχείων. 3.17.
Η συνεργασία με τρίτες χώρες είναι ιδιαίτερα σημαντική, καθώς το οργανωμένο έγκλημα υφίσταται και εκτός της ΕΕ και ενέχει σημαντικούς κινδύνους για την εσωτερική ασφάλεια της ΕΕ.
Καθώς το οργανωμένο έγκλημα έχει καταστεί πιο διασυνδεδεμένο, διεθνές και ψηφιακό, είναι σημαντικό να διασφαλιστεί ότι οι αρχές τρίτων χωρών είναι σε θέση να συνεργάζονται με τους ομολόγους τους στα κράτη μέλη.
Θα πρέπει να εξεταστούν διάφορα μέσα συνδρομής και στήριξης για την περαιτέρω επιβολή της προτεινόμενης οδηγίας. 3.18.
Τα μέσα διαβούλευσης που χρησιμοποίησε η Ευρωπαϊκή Επιτροπή πριν από την προτεινόμενη οδηγία ήταν συμπεριληπτικά και αντιστοιχούσαν στους διάφορους ενδιαφερόμενους φορείς —ιδίως τις αρμόδιες αρχές, τους επαγγελματίες, τις επιχειρηματικές οργανώσεις, τις οργανώσεις της κοινωνίας των πολιτών και το ευρύ κοινό— όσον αφορά τη διάρκεια και τις μεθόδους.
Η ΕΟΚΕ αναγνωρίζει τις προσπάθειες της Ευρωπαϊκής Επιτροπής να καταστήσει διαθέσιμα αξιόπιστα δεδομένα και πληροφορίες σχετικά με την κατάσταση και την πρόοδο των κρατών μελών και της ΕΕ στο σύνολό της στα της παράνομης ανάκτησης περιουσιακών στοιχείων, και προσδοκά πως παρόμοιες προσπάθειες θα γίνουν κατά τη μεταφορά της οδηγίας στην εθνική νομοθεσία και κατά την αξιολόγηση της εφαρμογής της.
Βρυξέλλες, 14 Δεκεμβρίου 2022.
H Πρόεδρος της Ευρωπαϊκής Οικονομικής και Κοινωνικής Επιτροπής Christa SCHWENG